**,,sunt un obiect,,**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bine pus la păstrare

nu mă mai atinge nimeni

în întunericul de frunze

mă nasc privire întoarsă

cu venele adâncite

înspre asfinţit

oameni de gheaţă îmi sfâşie retina

aruncându-mă în maluri:

-hai, vino, îi zic,

în lumea mea albastră

cerberii înalţă mugete celebre

literaţii beau liniştiţi cafeaua

jucându-ne ca pe mărul cel mărunt:

,,stricat, hai, vino, îi mai și zic,

în lumea mea de cântec

mişună scântei şi

cimitirele se cern

în firul vieţii

împletind iluzii,,

în lumea morţilor

ce nu mai suntem

adorm cu unghia înfiptă

în a ta piele caut

o umbră

o urmă sub mormânt,

şi oameni de hârtie treceau

grăbiți, migălos tăiați

din umbrele cerului

treceau ne

mai

aruncându-și gândul

peste paşii mei de nisip,

peste paşii Lui de sticlă…